กรมการจัดหางาน ออกหนังสือด่วนประกาศ ปรับรูปแบบศูนย์บริการเบ็ดเสร็จ หรือ OSS งดบริการในลักษณะเบ็ดเสร็จในจุดเดียว ป้องกัน COVID-19
กรมการจัดหางาน ออกหนังสือด่วนประกาศ ปรับรูปแบบศูนย์บริการเบ็ดเสร็จ หรือ OSS งดบริการในลักษณะเบ็ดเสร็จในจุดเดียว ป้องกัน COVID-19นายสุชาติ พรชัยวิเศษกุล อธิบดีกรมการจัดหางาน กล่าวว่า  กรมการจัดหางาน ออกประกาศด่วน ปรับรูปแบบการต่ออายุใบอนุญาตทำงานของแรงงานต่างด้าว ให้ดำเนินการ ยกเลิกรูปแบบศูนย์บริการเบ็ดเสร็จ (OSS) ที่มีสำนักงานตรวจคนเข้าเมือง และกรุงเทพมหานคร มาร่วมให้บริการ ณ จุดเดียว เปลี่ยนเป็นไปดำเนินการ ณ ที่ตั้งของแต่ละหน่วยงาน ให้คนต่างด้าวซึ่งนายจ้าง หรือผู้รับอนุญาตนำคนต่างด้าวฯที่รับมอบอำนาจแทนนายจ้าง ที่ได้รับอนุมัติบัญชีรายชื่อ (Name list) และลงนัดหมายไว้แล้ว ไปดำเนินการ ตามที่ตั้งของแต่ละหน่วยงานตามขั้นตอน ส่วนคนต่างด้าว ที่นายจ้างที่ยังไม่ได้ยื่นบัญชีรายชื่อ(Name list) ให้ยื่นในระบบออนไลน์ที่ e-workpermit.doe.go.th หรือยังสามารถไปยื่น ณ ที่ตั้งศูนย์ OSS ทั้ง 4 แห่ง โดยไม่ต้องพาคนต่างด้าวไป ซึ่งจะมีเจ้าหน้าที่ของกรมการจัดหางานให้บริการอยู่ ตั้งแต่วันที่ 19-31 มีนาคม 2563 เพื่อป้องกันการรวมคนจำนวนมาก หยุดความเสี่ยงการแพร่ระบาดของโรคติดเชื้อไวรัสโคโรนา 2019 (COVID-19) พร้อมส่งหนังสือถึงผู้ว่าราชการจังหวัดทุกจังหวัด ดำเนินการพิจารณาปรับรูปแบบให้เหมาะสมกรมการจัดหางาน ขอยืนยันกับ นายจ้าง/สถานประกอบการ ที่มีความกังวลเกรงว่าจะต่ออายุใบอนุญาตทำงานและขออยู่ต่อในราชอาณาจักร ให้กับแรงงานต่างด้าว ไม่ทันกำหนดว่า ถ้ายื่น Name list ทันภายใน 31 มีนาคม 2563 ตามประกาศ จะสามารถดำเนินการตามขั้นตอนอื่นๆ ต่อไปได้ ณ ที่ตั้งสำนักงานของแต่ละหน่วยงาน